એક યુવા નેતા એડિકન પીટર્સે જણાવ્યું કે, ઉયો શહેરનાં મડધાઘરોમાં સેંકડોની સંખ્યામાં શબ વિખરાયેલા પડ્યા છે. તેમણે કહ્યું કે ઘણા લોકો ચુપચાપ પોતાના સંબંધિઓનાં શબને ઘરે લઇ ગયા છે કારણ કે હવે મૃતદેહો રાખવા માટે જગ્યા નથી બચી. હાલ સરકાર દ્વારા તપાસ પંચ બેસાડી દેવામાં આવ્યું છે. નોંધનીય છે કે, નાઇજીરિયામાં બિલ્ડિંગ બનાવનારી કંપનીઓમાં ભ્રષ્ટાચારનાં કારણે ઇમારતો વારંવાર પડતી રહે છે. 2014માં પણ એક બિલ્ડિંગ પડવાનાં કારણે 116 લોકનાં મોત નિપજ્યા હતા.